**ELŐTERJESZTÉS**

**Körmend Város Önkormányzata Képviselő-testülete 2021. december 29-i rendkívüli ülésére**

**Tárgy**: Körmend város hatályos településrendezési eszközeinek 9. számú módosítása - rendelet és településszerkezeti terv módosítása

Tisztelt Képviselő-testület!

A Képviselő-testület ebben az évben több alkalommal rendelte el a helyi építési szabályzat módosítását.

Ezek az a döntések az alábbiak voltak:

1.) 4/2021.(VI.28.) számú határozat alapján: Körmend város Önkormányzata kezdeményezi az Önkormányzat településrendezési eszközeinek felülvizsgálatát a Körmend, 0265/14 hrsz ingatlan és környezete vonatkozásában. A Képviselő-testület a felülvizsgálat során kéri megvizsgáltatni az ingatlan megosztásához, és új – naperőmű kialakítását lehetővé tevő -
övezet kialakításához szükséges módosításokat a Babati és Társa Húsfeldolgozó és
Kereskedelmi Szolgáltató Kft., mint célberuházó fejlesztése támogatása okán.

2.) 5/2021.(VI.28.) számú határozat alapján: Körmend város Önkormányzata kezdeményezi az Önkormányzat településrendezési eszközeinek felülvizsgálatát a körmendi 1895 és 1896/1, 1896/2 és 1896/3 hrsz. önkormányzati tulajdonú ingatlanok tekintetében, és annak a környezetére gyakorolt hatása vonatkozásában, a gazdasági- kereskedelmi-szolgáltatási célú fejlesztési igény megvalósíthatóságát támogatva.

3.) 14/2021.(IX.2.). számú határozat alapján Körmend Város Önkormányzata kezdeményezte a körmendi 0488/12 hrsz ingatlan belterületbe vonásának lehetőségét, ezáltal a 3536/3, 0838/30, 3527/3 és 0488/12 hrsz út területek egységes telekké alakítását. mA 0488/12 hrsz ingatlant ennek érdekében kiemelt fejlesztési területté minősítette határozatában.

4.) Az Önkormányzat Képviselő-testülete kezdeményezte továbbá a Körmend, 0131/14 hrsz. ingatlan felülvizsgálatát is: Bányató vízfelülete vízgazdálkodási terület-horgásztó (V), a környezete beépítésre nem szánt terület, különleges rekreációs terület (Kü) övezetbe történő besorolása érdekében, de ezt a módosítást még nem tudja a Képviselő-testület átvezetni a rendeleten, mert itt a megalapozó dokumentumok módosítására van még szükség a szakhatóságok állásfoglalása alapján.

Csatoljuk így tehát az 1-3). pont szerinti témákban a módosítás munkaanyagát, benne az állami főépítészi záróvéleménnyel.

A határozati javaslat az 55. oldalon található, a rendelet tervezet pedig a 72. oldalon kezdődik.

Kérem a Testületet, hogy döntsön először a határozat elfogadásáról, majd a rendelet-tervezet elfogadásáról.

Körmend, 2021. december 22.

**Bebes István**

**polgármester**